ব্যুরো: মেয়রের ভাইঝির পুলিস পেটানোর ঘটনায় নয়া মোড়। এবার দেবপ্রিয়ার অভিযোগের ভিত্তিতে অজ্ঞাত পরিচয়ের বিরুদ্ধে পাল্টা এফআইআর দায়ের করল টালিগঞ্জ থানা। ঘটনার দিনই দেবপ্রিয়া পুলিসে লিখিত অভিযোগ করেছিলেন। তার অভিযোগ ছিল, ক্ষুব্ধ জনতা গাড়ি ঘিরে ধরে, তাঁকে  ও তাঁর বন্ধুদের গালিগালাজ ও মারধর করে। প্রায় দু সপ্তাহ পরে সেই অভিযোগের ভিত্তিতেই এফআইআর দায়ের করল পুলিস।  এত দিন পর কেন এফআইআর? কেনই বা অভিযোগ দায়ের হল অজ্ঞাত পরিচয়দের বিরুদ্ধে। যারা সেদিন দেবপ্রিয়াকে ঘিরে ধরে ছিলেন এত দিনে কী সত্যিই পুলিস তাঁদের খোঁজ পায়নি? নাকি এটা  স্রেফ  দেবপ্রিয়ার বিরুদ্ধে অভিযোগকে লঘু করার উদ্যোগ।  অনেকই মনে করছেন, তাঁর আগাম জামিনের পথ আরও সুগম করতেই শেষ পর্যম্ত এমন ব্যবস্থা নিল পুলিস।